hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu hu hu en en hu en hu hu hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
Elengedhetetlen egészségügyi fejlesztésekről beszélt Rig Lajos | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Home \ hírek \ egészségügy \  Elengedhetetlen egészségügyi fejlesztésekről beszélt Rig Lajos
Elengedhetetlen egészségügyi fejlesztésekről beszélt Rig Lajos
A Veszprém megye 3-as számú választókörzet egészségügyügyi ellátásának tervezett fejlesztéseiről beszélt Rig Lajos a Deák Jenő kórház előtt tartott sajtótájékoztatóján, március 17-én. Az egyesült ellenzék helyi jelöltje szerint, vannak olyan problémák, amelyeket sürgősen meg kell oldani “a normális, biztonságos térségi egészségügyi ellátás biztosítása érdekében”.  Prioritást kell kapnia, hogy a beteget minél előbb sürgősségi szakember lássa! – hangsúlyozta.
– Szomorú dátum a mai, hiszen éppen 10 éve zárták be a tapolcai kórház belgyógyászatát és sebészetét. Megszüntettek 50 belgyógyászati és 30 sebészeti ágyat, amelyeket Veszprémbe, Ajkára, Keszthelyre csoportosítottak át, mellé azonban sem plusz forrást, sem személyzetet nem biztosítottak. Az elmúlt 10 év bebizonyította, hogy a leépítés, az átcsoportosítás nem vált be, az a betegek gyógyítását sokkal inkább hátráltatta, mint szolgálta- értékelt Rig Lajos. A helyi politikus szerint, az április 3-i választás legnagyobb tétje az, hogy a térségben élők egészségügyhöz való hozzáférése, ellátottsága jó lesz, avagy sem. A képviselőjelölt véleménye az, hogy Tapolca egészségügyi ellátásának a térségben élők érdekében javulnia kell.  Elmondta, a  jövőben biztosítani kell a jelenlegi három helyett a négy 24-órás szolgálatot teljesítő mentőautót, működnie kell a 15 ágyas belgyógyászati osztálynak, ezek mellé pedig egy öt ágyas sürgősségi fogadóhelyet kell létrehozni és  CT berendezéssel felszerelni. –  Így lenne mentesíthető Ajka, Keszthely és Veszprém megnövekedett terheltsége- adott hangot véleményének. – A sümegi mentőállomás óriási területet lát el, nappalra két mentőautó, éjszaka 1 gépjármű teljesít szolgálatot. Ha Sümegről egy beteget el kell vinni Veszprémbe, akkor három órára mentőautó nélkül marad a térség, illetve Tapolcáról kell, hogy elinduljon egy autó. Ez óriási kockázatot jelent, ezért a vállalásunk az, hogy éjszaka is két mentőautó teljesítsen szolgálatot Sümegen. Sürgősségi ellátásban pedig prioritást kell kapnia, hogy a beteget minél előbb sürgősségi szakember lássa. Csak így tudjuk biztosítani, hogy az itt élők normális ellátásban részesüljenek- hangsúlyozta Rig Lajos. /Töreky L./
Elengedhetetlen egészségügyi fejlesztésekről beszélt Rig Lajos
Töreky László | egészségügy, hírek, politika | 2022.03.19. 14:07
Petőfi Klub alakult Tapolcán
A Víz világnapján gyakoroltak és tavat tisztítottak a megye búvárjai
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form